Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 294/15/7707	Prešov, 27.8.2015
EEČ : 2-58-538-2015

U Z N E S E N I E

Trestná vec:	obvinený XXXXX 
Prečin:	 prečin zanedbania povinnej výživy podľa § 207 ods. 1, ods. 3 písm. b/  Trestného zákona

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 24.10.2014 doposiaľ v Lipanoch, okr. Sabinov a inde, ako prirodzený otec mal. XXXXX, nar. XXXXX, mal. XXXXX, nar.  XXXXX, mal. XXXXX, nar. XXXXX, z nedbanlivosti neprispieval na ich výživu a to aj napriek tomu, že rozsudkom Okresného súdu v Prešove,  sp. zn.: 28P 214/2013  zo  dňa 03.09.2014 a s právoplatnosťou dňa 23.10.2014, bol zaviazaný prispievať na výživu XXXXX sumu 100,- Eur mesačne, XXXXX sumou 60,- Eur mesačne a XXXXX sumou 40,- Eur mesačne vždy do 15-tého dňa v mesiaci vopred k rukám matky XXXXX, bytom XXXXX, ul.  XXXXX okr. XXXXX, čím takto za obdobie od  24.10.2014 až doposiaľ dlhuje na  výživnom sumu najmenej 2.000,- Eur

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície  Prešov, sp. zn.: ČVS: ORP-389/1-VYS-PO-2015 zo dňa 05.05.2015 bolo podľa § 199 ods. 1 Trestného poriadku začaté trestné stíhanie pre prečin zanedbania povinnej výživy podľa § 207 ods. 1, ods. 3 písm. b/ Trestného zákona. Následne  uznesením  tej istej spisovej značky zo dňa 28.05.2015 podľa § 206 ods. 1 Trestného poriadku bolo vznesené obvinenie XXXXX, nar. XXXXX, pre prečin zanedbania povinnej výživy podľa § 207 ods. 1, ods. 3 písm. b/ Trestného zákona  na tom skutkovom základe, ako je uvedené vo výrokovej časti  uznesenia. 

	Po vykonaní vyšetrovania vyšetrovateľ predložil dňa 11.08.2015 tunajšej prokuratúre vyšetrovací spis spolu s návrhom na zastavenie trestného stíhania podľa  § 215 ods. 1 písm. h/ Trestného poriadku s poukazom na ustanovenie § 86 ods. 1 písm. a/ Trestného zákona. 

	Preskúmaním predloženého vyšetrovacieho spisu som zistila, že návrh vyšetrovateľa  je dôvodný.

	V priebehu vyšetrovania bola k veci vypočutá svedkyňa - poškodená XXXXX, ktorá uviedla, že XXXXX súdu Prešov, sp. zn.:                         28P 214/2013 zo dňa 03.09.2014 a s právoplatnosťou dňa 23.10.2014, bol zaviazaný  XXXXX prispievať na výživu ich maloletých detí a to XXXXX sumu 100,- Eur mesačne, XXXXX sumou 60,- Eur mesačne a XXXXX sumou 40,- Eur mesačne vždy do 15-tého dňa v mesiaci vopred k jej rukám. Dané  výživné si neplnil od 24.10.2014. Výživné uhradil tak, že dňa 05.05.2015 dostala sumu 200,- Eur, dňa 27.05.2015 jej bola zaslaná suma 1.000,-Eur a dňa 20.07.2015 suma 850,-Eur, teda obvinený XXXXX uhradil celý dlh na výživnom a to vrátane mesiaca august 2015, žiadne pozdĺžnosti na výživnom nemá. 

	Obvinený XXXXX vo svojej výpovedi dňa 01.06.2015 uviedol, v akých výškach platieb uhradil matke svojich detí dlh na výživnom.

	Skutočnosti vyššie spomínané, teda, že výživné bolo obv. XXXXX uhradené v plnej výške potvrdzujú aj potvrdenia a šekové poukážky na č.l. 37-40 vyšetrovacieho spisu.
 
	Prečinu zanedbania povinnej výživy podľa § 207 ods. 1, ods. 3 písm. b/ Trestného zákona sa dopusti ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať iného a čin pácha závažnejším spôsobom konania, na viacerých osobách, s poukazom  na ustanovenie  § 138 písm. j/ Trestného zákona.  

	Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil, skôr, než sa súd odobral na záverečnú poradu.   

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 

	Vzhľadom na vyššie uvedené skutočnosti považujem za preukázané, že obvinený XXXXX dlh na výživnom uhradil v celom rozsahu, čím si dodatočne splnil  svoju  vyživovaciu  povinnosť a keďže jeho  konanie  nemalo trvalo nepriaznivé následky, trestnosť činu zanikla. Preto bolo potrebné trestné stíhanie podľa                            § 215 ods. 1 písm. h/ Trestného poriadku  s poukazom na ustanovenie § 86 ods. 1 písm. a/ Trestného poriadku zastaviť.  

Poučenie:
Proti tomuto uzneseniu je prípustná sťažnosť, ktorú je možno podať do 3 (troch) dní od jeho doručenia  na tunajšiu prokuratúru, o ktorej 
rozhodne Krajská prokuratúra v Prešove. 
Sťažnosť má odkladný účinok.

JUDr. Mária Eštoková
prokurátorka